Rami Malek

Rami Said Malek (; , ; ada 12 Mei 1981) nya pelakun Amerika. Iya bulih kelala ketegal udah belakun nyadi tuai penanyi Queen Freddie Mercury dalam filem biografi Bohemian Rhapsody (2018), ke alai iya bulih mayuh macham anugerah nyengkaum Anugerah Akademi Pelakun Pemadu Manah, nyadi pelakun keterubah peturun Ejip ke menang dalam kategori nya. Iya belakun nyadi haker komputer Elliot Alderson dalam siri televisyen USA Network Mr. Robot (2015–2019), ke alai iya nerima Anugerah Primetime Emmy ungkup Pelakon Utama Pemadu Manah dalam Siri Drama.

Ada ba Torrance, California, dalam sebilik imigran Kopt, iya belajar teater sebedau belakun dalam main dalam Nengeri New York City. Iya bisi pengawa nyukung dalam filem enggau televisyen, nyengkaum sitkem Fox The War at Home (2005–2007), minisiri HBO The Pacific (2010), sereta trilogi filem Night at the Museum (2006–2014). Kenyau ari penembu iya, Malek udah ngelakunka filem jenayah The Little Things (2021), belakun nyadi antagonis utama Lyutsifer Safin dalam filem James Bond No Time to Die (2021), belakun nyadi David Hill dalam filem biografi Christopher Nolan Oppenheimer (2023), sereta mega nyadi pakar kriptografi CIA dalam filem mata-mata The Amateur (2025), pia mega nyadi pakar psikatri Douglas Kelley dalam filem Nuremberg (2025).

Kereban sanding

Kategori:Pengada 1981